Дзве душы беларуса лаюцца і сябруюць між сабой. Гэта выдатна падкрэсліў у сваім знакамітым эсэ Ігнат Абдзіраловіч. Мы абвінавачваем у здрадзе на расійскі капыл: або чорнае, або белае, і нашу талерантнасць з’ядае ўсходняе светабачанне. А вось метад супрацоўніцтва мы, беларусы, выбіраем еўрапейскі, сядаем за круглыя сталы, выказваем свае думкі, вучымся бачыць пазітыў у адценні думкі суразмоўцы і пытальна глядзім на мадэратара, якому ўрэшце трэба будзе прывесці рознагалоссе думак да аднаго назоўніка.